**מאפייניה של מדינת ישראל כמדינה יהודית**

**לאום ומדינת לאום**

מדינה ריבונית – טריטוריה מוגדרת, אוכלוסיה מוגדרת, שלטון (אמצעי כפיה), עצמאות (ריבונות)

קבוצה אתנית – קבוצה בעלת יסודות משותפים שלא מבחירה (כגון: מוצא (עדה), שפה, תרבות, היסטוריה ולעיתים אף דת), שאינה שואפת להגדרה עצמאית (ריבונות).

לאום – קבוצה בעלת זהות משותפת השואפת להגדרה עצמאית (עצמאות)

לאומיות אתנית - קבוצה בעלת יסודות משותפים שלא מבחירה (כגון: מוצא (עדה), שפה, תרבות, היסטוריה ולעיתים אף דת), שכן שואפת להגדרה עצמאית (ריבונות).

לאומיות פוליטית - קבוצה בעלת יסודות משותפים שכן מבחירה (כגון: ערכים ואידיאולוגיה), ושכן שואפת להגדרה עצמאית (ריבונות).

מדינת לאום – קיימת זיקה בין השלטון לבין קבוצת לאום מסוימת במדינה. (דוגמא: פורטוגל, ישראל, ארה"ב)

מדינה דו-לאומית – מעמד שווה לשני עמים במסגרת המדינה. (דוגמא: בלגיה)

מדינה רב-לאומית – מעמד שווה למספר עמים במסגרת המדינה. (דוגמא: שוויץ)

**מאפייניה של מדינת ישראל כמדינה יהודית**

**סמלי המדינה: ביטוי למדינה יהודית**

**א. סמלי המדינה** –

* **דגל הלאום**: תכלת-לבן כצבעי הטלית,במקרא,תאור בגדי הכהן הגדול ביום הכיפורים. הצבע הלבן מסמל קדושה וטוהרה. מגן דוד במרכזו – סמל מסורתי של העם היהודי.
* **ההמנון** - "נפש יהודי הומיה..." מילות השיר " התקווה" מבטאים געגועים (כיסופים) לציון ולירושלים, בירת העם היהודי.
* **סמל המדינה**: מנורה בת שבעת הקנים מוקפת בענפי זית, מקורה במנורה שהיתה בבית המקדש / במשכן של העם היהודי ומסמלת את התקווה והכמיהה לבניית בית המקדש..

## חקיקה בהיבט לאומי

## א. חוק יסוד מקרקעי ישראל –בקרקעות של קק"ל ניתן ליישב רק יהודים

## ב. חוק מעמד ההסתדרות הציונית העולמית - הסוכנות היהודית לארץ ישראל - (גישות: מדינה העם היהודי;)

## ג. חוק השבות- כל יהודי עד הדור ה- 3 זכאי לעלות לארץ ולקבל אזרחות

## ד. חוק יום הזיכרון לשואה ולגבורה – מתייחדים עם הנספים בשואה

## ה. חוק יום הזיכרון לחללי מערכות ישראל –מתייחדים עם חללי צה"ל ונפגעי פעולות הטרור

**חוקים אלה משקפים את היותה של מדינת ישראל מדינת העם היהודי, ומטרתם להבטיח שמדינת ישראל תהיה בעלת רוב יהודי. חוקים אלה מחזקים את העובדה שישראל היא מדינת לאום יהודית אתנית.**

## חקיקה בהיבט תרבותי

## א. חוק רשות השידור – רשויות השידור חייבים להגיש תוכניות בחגים ושבתות ברוח התרבות והמורשת היהודית.

## ב. חוק יסודות המשפט – אם אין חקיקה מפורשת, שופט פונה למשפט העיברי כדי לתת פסיקה.

## ג. חוק חינוך ממלכתי – תפקידו של החינוך הממלכתי להשריש תרבות יהודית בקרב התלמידים.

**חוקים אלה מבטאים את המורשת וההיסטוריה של העם היהודי ומטרתם היא להקנות צביון תרבותי לאזרחי המדינה. חוקים אלה מתבססים על עקרונות מהמקורות היהודיים העתיקים והחדשים, ועם המורשת לאורך רצף ההיסטוריה היהודית עד ימינו.**

## חקיקה בהיבט דתי:

## א. חוק בתי הדין הרבנים נישואין וגירושין – נישואין וגירושין נמצאים בסמכותם של בתי הדין הרבניים בלבד.

## ב. חוק איסור גידול חזיר – אסור לגדל חזיר על אדמת קודש. חזיר חיה לא כשרה לפי ההלכה היהודית.

## ג. חוק חג המצות (איסור חמץ) – לא מציגים ומוכרים חמץ ביישובים יהודיים.

**חוקים אלה מתבססים על ההלכה היהודית ועל התנ"ך,ומדגישים את הקשר של העם היהודי לדת ולמסורת. למרות היותם חוקים דתיים הם מחייבים את כל האוכלוסיה היהודית בארץ, (גם את החילונים), דבר שמבטא את העובדה שאין הפרדת דת מהמדינה.**

**מוסדות**

### מוסדות דתיים

* **הרבנות הראשית** - תפקידם:
	+ לפסוק בענייני הלכה
	+ להנפיק תעודות הכשר
	+ להסמיך רבנים
	+ לפקח על הכשרות
	+ למנות דיינים, רבני ערים ורושמי נישואין.
* **בתי דין רבניים** -
	+ אוטונומיה שיפוטית בענייני "מעמד אישי".
	+ הסמכות חלה על כל האזרחים היהודים בישראל (עוד מתוקף הסדר מנדטורי).
	+ סמכותם קבועה בחוק שיפוט בתי דין רבניים ושיפוטם רק בענייני נישואין וגירושין.
	+ בענייני המעמד האישי – מזונות, צוואות, אימוץ וכו' ניתן לפנות לבית המשפט המחוזי (אזרחי).
	+ הדיינים נבחרים ע"י ועדת מינויים.
* **מועצות דתיות :**
	+ מתמנות על יד הרשות המקומית.
	+ תפקידן לספק שירותי דת: פיקוח על הכשרות, רישום נישואין וגירושין, תמיכה בבתי כנסת, מקוואות ומוסדות חינוך דתיים, תשלום לרב המקומי ולעובדי המועצה הדתית.
	+ אינה עוסקת בפסיקת הלכה, בכך עוסק הרב המקומי הממונה ישירות ע"י מועצת הרבנות הראשית.
	+ אינן עוסקות בענייני קבורה בכך עוסקת "חברה קדישא". תקציב המועצות הדתיות בא מהממשלה ומהרשות המקומית.
	+ תקדים בג"צ לאה שקדיאל (1988) קובע כי גם נשים יכולות להיבחר למועצה הדתית.
* **משרד הדתות** - נותן שירותים לבני כל הדתות בישראל, מפקח על רושמי הנישואין והגירושין של היהודים, מקציב כספים לתמיכה במוסדות תורה, יוזם חקיקה בנושאי דת ואחראי לביצוע החוקים, מפקח על הכשרות במוסדות ציבור.

**מוסדות לאומיים**

* **כנסת** - בית הנבחרים הרשמי של מדינת ישראל. שמה לקוח מ"הכנסת הגדולה", מימי עזרא ונחמיה ועד תקופת אלכסנדר הגדול, בכך שדנו בענייני המדינה והדת, ותיקנו תקנות שונות בחיי היהודים. מספר חברי הכנסת נקבע ל –120 כמספר אנשי הכנסת הגדולה.
* **משרד הקליטה** - משרד בממשלה האחראי על עלייתם של יהודים וקליטתם בארץ היעד – ישראל – מדינת העם היהודי. אחראי על העולים בתחומים: תעסוקה, מגורים, רווחה ובריאות, בתיאום עם שאר המשרדים.
* **הסוכנות היהודית** - הנציגות הרשמית של יהדות העולם בארץ ישראל. הוקמה ב- 1929, עפ"י המנדט על ארץ ישראל, שנמסר לבריטניה לשמש כגוף מייעץ הכל הנוגע להקמת "הבית הלאומי היהודי בארץ ישראל". עם קום המדינה נתמזגה הסוכנות היהודית, בהנהלת ההסתדרות הציונית העולמית, והיא עוסקת בגיוס עזרת יהדות העולם לבניין מדינת ישראל ולביסוסה, וכן בפעילות חינוך והסברה בתפוצות.
* **קק"ל - קרן קיימת לישראל** - נוסדה ב- 1901 ע"י ההסתדרות הציונית העולמית. משמשת קופה לאומית לגאולת האדמה בארץ ישראל ולהכשרה להתיישבות יהודית. אדמות קק"ל מיועדות ליהודים בלבד.

**גישות למדינה יהודית(מופיעות רק בחלק ג')**

סימנים שיעזרו בזיהוי הגישות:

* מדינת התורה – סמכות אלוהית בלעדית, שלילת חילוניות ודמוקרטיה, כהני דת שולטים.
* מדינה דתית לאומית – אופי דתי לחיים ציבוריים, מצוות בציבור לצד קבלת החילוניות בחיים הפרטיים.
* מדינת לאום יהודית תרבותית – שילוב של מאפיינים דתיים ומסורתיים תרבותיים, דגש על סמלים, חגים, שפה, מורשת.
* מדינת העם היהודי – טיפוח הקשר עם התפוצות, קליטת עליה, קיבוץ גלויות.
* מדינת היהודים – אזכור רוב יהודי לצד דמוקרטיה, חילוניות, שוויון זכויות מלא לכל האזרחים,

הרוב היהודי יחליט על האופי של המדינה

* מדינת כלל אזרחיה – התנגדות לצביון אתני, דגש על שוויון מלא בין האזרחים, ביטול סממנים יהודיים של המדינה.